Venstre krever svar fra innvandrings- og integreringsminister Sylvi Listhaug (Frp).

De vil vite hvorfor den nye instruksen om tilbakekalling av flyktningstatus som ble revidert for en måned siden, inkluderer enslige mindreårige, skriver Dagens Næringsliv.

Her kan du lese mer om den reviderte instruksen

Hittil har det å ikke være under 18 år vært den beste garantien for å få opphold i Norge.

Les også: Vurderer å bruke fotlenke på asylsøkere

- Tydelig signal

– Enslige, mindreårige asylsøkere (EMA) som har fått midlertidig oppholdstillatelse kan få tilbakekalt sin flyktningstatus og oppholdstillatelse dersom beskyttelsesbehovet er bortfalt. Det er klart det er viktig for regjeringen å sende et tydelig signal ut i verden om at man ikke er garantert evig opphold i Norge hvis du etter utlendingsmyndighetenes vurdering ikke lenger trenger beskyttelse i Norge, sier Listhaug til DN.

«Både endringer i den sikkerhetsmessige, politiske eller menneskerettslige situasjonen i utlendingens hjemland eller det landet han eller hun tidligere hadde sin bopel (statsløse) og endringer som tilsier at utlendingens individuelle beskyttelsesbehov ikke lenger er til stede, kan medføre tilbakekall, også for EMA,» heter det i brevet fra Justisdepartementet, datert 26. oktober.



Venstre: - Kritiske

Venstre tar ikke dette for god fisk:

– Vi har ikke vært involvert i revideringen av instruksen og har bedt om tilbakemelding fra departementet om denne endringen. Venstre har et sterkt engasjement for barn, og barn som har kommet hit alene er særlig sårbare. Vi er derfor kritisk til innstramninger som gjør livet vanskeligere for disse barna og var glad for at Stortinget sa nei til mer midlertidighet i vår, sier Venstres justispolitiske talskvinne Iselin Nybø.

Les også: Listhaug: – Jeg kommer ikke til å dempe meg

Verken Justisdepartementet eller UDI kan svare på hvor mange flere mindreårige som kan bli sendt ut som resultat av dette.